Buscha
Buscha o Busca es una comuna de la Comunautat montanhòla  de la Val Maira, dins las Valadas Occitanas, dins la Província de  Coni.

Busca es una comuna de 10.000 abitants plaçaa a 500 metres d’autessa al fons de la Val Maira. Fai 20 ruaas e fracions, coma Bicòca, Bòsc, Castelèt, Lemma, Morra Sant Bernard, Morra Sant Joan, Sant Barnaba, Sant Chafred, Sant Jusep, Sant Martin, Sant Quintin, Sant Rocc, Sant Vital.

Istòria
Lo premier ensediament ven fondat sus un site roman: l’arribaa di Sarrasins ental X secle pòrta a la construcion d’un rocet fortificat entre lo riu Talutto e Maira. Busca ven fondaa ental 1155 per volontat testamentaria de Bonifacio del Vasto. Lo marquesat de Buscha, sarrat entre aquel de Saluces e la comuna de Coni justa naissua, dura gaire, e ental 1281 passa sot Saluces. Ental 1361 Busca passa sot casa Savòia e mec ental 1762, emè un decret de Carlo Emanuele III, Busca deven citat.

En 1808, Napoleon destacha Tarantasca de Buscha. A la liberacion, Buscha ensaja de recuperar Tarantasca, mas lo 1817 un decret confirma la situacion.

En la Seconda Guerra Mondiala ven bombardaa e, per l’empenh de la popolacion en la Guerra de Liberacion, ganha la Medalha d’argent al merit civil. En el s. XIX l’economia, que drant se basava sus l’agricoltura, s’arpren emè l’industria de la seda. Encuei se son potenciaas la coltivacion de arbols da frucha, activitats artisanalas e lo terciari.

Lo 1èr de genièr de 2019 annèxa Valmala.

Personalitats liaas a la comuna
 Lhi dui fraires Blasaç (var. benlèu erronèa: Biasaç), Tomàs e Matièu, pintres de frescs dal XV sècle.

Nòtas

Comuna de la província de  Coni
Comuna de la Val Maira